JohanHeinsen/ENO huggingface dataset:
Odense Adresse-Contoirs Efterretninger, 1846-07-14
Theatret i Odense. Med høie Vedkommendes Tilladelse vil Undertegnede have den Ære i Morgen (Onsdagen den 15 Juli), Kl. 8, at give en overordentlig stor Forestilling i 4 Afdelinger af optiske og gasbelyste, Taagebilleder. bestaaende af et Portrait-Gallerie af bekjendte Mænd, en Deel skjønne Prospecter og historiske Stykker, samt en stor Deel comiske Carricaturer og Forvandlinger, tilligemed flere bevægelige Figurer. - Pladsernes Priser, ere: Balcon og Loge 3 Mk., Parqvet 2 Mk., Parterre, 24 s. og Gallerie 1 Mk.; for Børn ere Priserne over alle Pladser det Halve. - billetter kunne erholdes hos Hr. Kæmnercasserer, Dannebrogsmand Haugsted, samt om Aftenen ved Indgangen, som aabnes Kl. 7. Forestillingen er forbi omtrent Kl. 10. Carl Friese, Opticus fra Kjøbenhavn. Med høie Øvrigheds Tilladelse forevises paa Raadhuussalen den 15 Juli, fra Kl. 10 Formiddag til Kl. 8. Aften, en komisk Motionsvogn, hvori tvende Personer befordre sig selv med Haandkraft og tilbagelægge et Veistykke i forholdsmæssig kort Tid. Da samme paa flere Steder er bleven foreviist til megen Tilfredshed, haaber Undertegnede ogsaa her at vinde et æret Publikums bifald. - Entreen 8 s. Ærbødigst N. Henrichsen, Snedkermester.
Odense Adresse-Contoirs Efterretninger, 1846-07-14
At jeg førstkommende Tirsdag den 14 Juli aabner en Colonial=S Urtekramhandel i Gaarden No. 274 & 275 paa denne Byes Vestergade, tillader jeg mig herved at bekjendtgjøre, idet jeg ærbødigst anbefaler mig til Enhver, med Forsikkring om reel og prompte Behandling samt gode Varer til Nutidens billigste Priser. Odense den 11 Juli 1846. N. Chr. Frydendahl.
Odense Adresse-Contoirs Efterretninger, 1846-07-14
En Seminarist eller Student ønskes som Huuslærer af en Præst paa Landet. Adressecontoiret anviser. Avlsforvalter.
Odense Adresse-Contoirs Efterretninger, 1846-07-14
Et ungt Menneske - 22 Aar - der fra sin tidligere Ungdom har lagt sig efter Landvæsenet, og deri paa flere større Gaarde i Fyen, saavel med som uden Hoverie, har uddannet sig, kan derfra i enhver Henseende fremvise de bedste Anbefalinger, ønsker sig til 1 Novbr. en Plads som Avlsforvalter eller Medbestyrer af en større eller mindre Gaard. Grundet paa Studier, vedkommende Landvæsenet, er han for Nærværende uden Condition, og kan, om ønskes, strax antage Plads, som maatte anbetroes ham. Lønnen foreskrives ikke. Reflecterende bedes henvende dem snarest mulig til Adressecontoiret med billet, mærket, Landvæsen Nr. 10. Handelsbetjent.
Odense Adresse-Contoirs Efterretninger, 1846-07-14
En Handelsbetjent, der kan præstere de bedste Anbefalinger, ønsker sig Empløi ved Colonial- og Kornhandelen, eller Manufacturfaget, enten strax eller til 1 Novbr. d. A. De herpaa Reflecterende ville behage at aflægge billetter paa Adressecontoiret, mærkede Empløi.
Odense Adresse-Contoirs Efterretninger, 1846-07-14
Handelslærling. En confirmeret rask Dreng af honet Familie med gode Skolekundskaber, der har Lyst til at lære Handelen ved en Korn-, Colonial-& Materialhandel, kan strax, til Michaeli eller 1 November faae Plads i en af Fyens Kjøbstæder. Familiens Navn, den Søgendes Haandskrift bedes hastigst indsendt paa Adressecontoiret, mærket "Lærling Nr. 20.
Odense Adresse-Contoirs Efterretninger, 1846-07-14
En Malersvend kan faae stadigt Arbeide. Adressecontoiret anviser. 252 Rbd. 75 sk. ere strax til Udlaan imod sikkert Pant. Middelfart Kjøbstads Overformynderie den 4 Juli 1816. P. A. Jerichan. Thaisen.
Odense Adresse-Contoirs Efterretninger, 1846-07-14
Riga Reen- og Pas-Hamp, Petersborger ditto, lange Riga Hampeblaar, nye Bastmatter, samt udmærket god uheglet Hør bekommes i sørre og mindre Partier til Tidens billige Priser hos J. Nielsens Søn.
Odense Adresse-Contoirs Efterretninger, 1846-07-14
Med et ganske nyt Kjolestof, Uld og Silke, Rien kaldet, nye Polka, passende til Sommerkaaber, Kjoler og Blouser, meget brillante brodeerte Balkjoler, nye Mousseline de Laine, lyse og mørke Mandarintøier til Herre=Frakker, franske og engelske Sommerbokskin, nyeste Silke= og uldne Dame=Langshawler, store sorte fiirkantede Silke Dame=Shawler, nyeste Herre-Slips i sorte og couleurte, Alt hjemkommen i disse Dage, anbefaler jeg mig til meget billige Priser. Odense den 7 Juli 1846. V. Tychsen.
Odense Adresse-Contoirs Efterretninger, 1846-07-14
Hos Gartner paa Odense Vestergade faaes særdeles fine og propert svede Manschetsskjorter til 8 Mk. 8 s., simplere til 7 Mk. 4 s. og gode stærke Stoutsskjorter til 6 Mk. pr. Stk., i Dusinviis noget billigere. Tillige kan erholdes Kraver, Flipper, Manschetter, samt en Deel Klædningsstykker, saasom Veste, Trøier, Beenklæder, som Alt sælges til billige Priser. Undertegnede, som ved sin Gjennemreise opholder sig her i Odense nogle Dage, anbefaler sig med Barometre, dobbelte Barometre, Thermometre efter Reaumur, Celcus og Fahren heit, samt Mæske Thermometre i alle Sorter. Reparation af benævnte Slags modtages og expederes hurtig og billig. Mit Logie er hos Hr. Silkefarver Juhler i Ramsherredgade Nr. 533. Lehmann fra Kjøbenhavn.
Odense Adresse-Contoirs Efterretninger, 1846-07-14
Fine Anchiovis, 1 1/2 Dunke bekommes hos W. Pantmann. Vestergade No. 278.
Odense Adresse-Contoirs Efterretninger, 1846-07-14
Patent-Fodtøi. I. F. Riechel fra Kjøbenhavn. At jeg nu er ankommen her til Odense, medbringende et betydeligt Udvalg af det Fodtøi, hvorpaa der er meddeelt mig Patent, hvoriblandt fortrinlige Vandlæders Støvler, især tjenlige for Først= og Landmænd, saavelsom et stort Udvalg af durabelt og gentilt Skomagerarbeide, saavel for Herrer som Damer, bekjendtgjøres herved. Mit Udsalg er paa Hjørnet af Korsgade og Vestergade, i Gaarden Nr. 193, hvor tillige Bestillinger modtages, som hurtigt ville blive expederede.
Odense Adresse-Contoirs Efterretninger, 1846-07-14
Til forestaaende Odense Marked agter jeg, Madame Borrebye, Modehandlerinde fra Kjøbenhavn, at udsælge til paafaldende billig Priis et Udvalg af moderne Straa Silke= og Kammerdugs Hatte; Kapper, med og uden Pynt, Blomster, samt Kraver og Linninger, Haand Manschetter m. m. - Mit Udsalg er i Korsgaden No. 193 i Kammager Ernst's Boutik.
Odense Adresse-Contoirs Efterretninger, 1846-07-14
Svinebörster, af prima Sort bekommes billig hos J. Nielsens Søn.
Odense Adresse-Contoirs Efterretninger, 1846-07-14
Nye Parasoller ere igjen arriverede hos Odense d. 7 Juli 1846. V. Tychsen. Smukt lyst og tørt, St. Croix Puddersukker bekommes til billige Priser hos W. Pantmann, Vestergade No. 278. Lundenæs Lax. udmærket feed, faaes hos Brødrene Schnakenburg, Smukke Kaskjetter.
Odense Adresse-Contoirs Efterretninger, 1846-07-14
i flere moderne Faconer faaes billig hos Gartner paa Odense Vestergade.
Odense Adresse-Contoirs Efterretninger, 1846-07-14
Stoltzer- & Bidammer-Oste, god holsteensk Ost, samt ægte slamske Spegesild, bekommes til billigste Priser hos W. Pantmann. Vestergade No. 278. Ambolter. af fortrinlig Godhed med og uden Horn, i forskjellige Størrelser, er igjen arriveret og sælges til Tidens billige Priser hos J. Nielsens Søn.
Odense Adresse-Contoirs Efterretninger, 1846-07-14
Til Salg. staaer paa Vestergade en nye solid Bræddevogn paa Tryk fjedre hos Dyrlæge. Kragh.
Odense Adresse-Contoirs Efterretninger, 1846-07-14
Vogne til Salg. En nye Fjellevogn og en brugt ditto paa Fjedre, samt en Arbeidsvogn anvises til Salg af J. C. Løngreen.
Odense Adresse-Contoirs Efterretninger, 1846-07-14
En ny og moderne tosædig Fjellevogn staaer til Salg hos Maler Appelbye ved Komediehuset. Værelser til Leie, hos Undertegnede til førstkommende Michaeli for en honet Familie, helst uden Børn; Leiligheden bestaaer af 3 Værelser og et rummeligt Kjøkken, et Værelse i 2den Etage samt Brænde H. Hansen, loft og Adgang til Gaarden. Nyborg den 9 Juli 1846.
Odense Adresse-Contoirs Efterretninger, 1846-07-14
Skipper. Et Huus udenfor Vesterport kan faaes til Leie til Michaeli Flyttetid, anvises af H. J. Ullum.
Odense Adresse-Contoirs Efterretninger, 1846-07-14
Det jordløse Huus i Vesterhæsinge Bye, som nu afdøde Degneenke Madame Braadt hidtil har beboet, og som er indrettet til Beboelse for en Familie udenfor Bondestanden, er med tilliggende have at erholde til Leie paa billige Vilkaar til 1 Novbr. d. A. Lysthavende vilde personlig eller i portofrie Breve henvende sig til Forvalter Trolle paa Steensgaard pr. Faaborg.
Odense Adresse-Contoirs Efterretninger, 1846-07-14
Gaardsalg. Birkedommer Friis har i Commission at sælge en 2 Etages grundmuret Gaard paa 9 Fag, med Kjelder, Gaardsrum, Side= og Baghuus, beliggende paa Odense Byes Overgade. Prisen og Betalingsvilkaarene ere billige. Hvor 6 Fag Huus med Baghuus samt Hauge, Mærk. 12 Alen bred og 150 Alen lang, som grændser til Aaen, er at faae tilkjøbs, anviser Adressecontoiret.
Odense Adresse-Contoirs Efterretninger, 1846-07-14
Huset No. 318 udenfor Odense Vesterport, ved Vognsbro, i hvilket i mange Aar har været drevet og endnu drives Værtshuushold og Spækhøkerie, er strax at erholde tilkjøbs, naar man henvender sig til Procurator, Kasserer J. J. Hansen. Tyregod Kroe, beliggende 4 Miil fra Veile, med vel 100 Tdr. Pløieland, er til Salg. Man henvender sig enten til Eieren sammesteds, Chr. Johansen, eller til Fuldmægtig Hansen paa Snoghøi, som tillige er bemyndiget til at afslutte Handel. Det bemærkes, at Kroen tillige har Handelsrettighed.
Odense Adresse-Contoirs Efterretninger, 1846-07-14
Auction over et Boelsted.
Odense Adresse-Contoirs Efterretninger, 1846-07-14
Onsdagen den 22 Juli førstk., Formiddag Kl. 11, lader Boelsmand Lars Larsen i Skoushøirup, Brenderup Sogn, Wends Herred, sit Eiendomsted bortsælge ved een eneste offentlig Auction, om antageligt Bud skeer. Blandt Conditionerne bemærkes, at en Udlod paa Høirup Mark, circa 5 Tdr. Land, samt den derved beliggende Lod paa 12 a 13 Tdr. Land, samlet opbydes, og dernæst 2 Jordlodder ved Byen med tilstødende Englod, Huus og Humlehauge for sig; hvorefter den hele Eiendom samlet forsøges auctioneret. Stedet er beliggende i den bedste Humleegn, og Betalings=Conditionerne, der erfares ved Auctionen, ere favorable for Kjøberen. Thi indbydes Lysthavende. Middelfart den 7 Juli 1846. Wedel Heinen.
Odense Adresse-Contoirs Efterretninger, 1846-07-14
Auction over en Landeiendom. Efter Begjæring af Selveiergaardmand Jens Hansen, bliver den ham tilhørende og i Flødstrup Bye beliggende Gaard med et Jordtillæg af circa 60 Tdr. Land Agerjord, 5 Tdr. Land, med Skov, 2 Tdr. Land Engbund og 6 Skpr. Land med Tørveskiær, Alt af god Bonitet, af Hartkorn Ager og Eng gl. Matricul 6 Tdr. 2 Skpr. 3 Fdkr. 1/3 Alb. Hartkorn, stillet til Bortsalg ved een eneste Auction, som afholdes i selve Gaarden førstkommende Fredag den 21 dennes, Formiddag Kl. 10, hvilket herved bekjendtgjøres. Windinge Herredscontoir, Sølvst pr. Nyborg den 13 Juli. G. H. Moltke.
Odense Adresse-Contoirs Efterretninger, 1846-07-14
Auction over et Pakhuus. Løverdagen den 25 Juli førstk., Formiddag Kl. 11, lader afdøde Kjøbmand J. D. Petersens Stervboe ved offentlig Auction bortsælge et samme tilhørende Pakhuus, beliggende ved Søndergaden heri Byen, med tilhørende Gaards- og Haugeplads. Huset bestaar af 19 Fag Bindingsværks Bygning og kan rumme circa 1500 Tdr. Korn. Conditionerne ere forinden til Eftersyn paa Undertegnedes Contoir. Middelfart den 7 Juli 1816. Wedel Heinen.
Odense Adresse-Contoirs Efterretninger, 1846-07-14
Jmorgen udgaaer ingen Avis; men derimod hver af de øvrige Dage i Ugen.
Odense Adresse-Contoirs Efterretninger, 1846-07-14
Fyens Stiftavis, udgives i Odense 5 a 6 Gange ugentlig. Trykt med Hurtigpresse.
Odense Adresse-Contoirs Efterretninger, 1846-07-16
Jndhold. Udlandet. Storbrittannien. Frank ger. Odense.
Odense Adresse-Contoirs Efterretninger, 1846-07-16
udlandet. Storbrittannien, Lord Russel er bleven valgt, til Parlamentsmedlem for Londons City og den nye Præsident for det ostindiske Bureau, Hr. Hobhouse, til Repræsentant for Nottingham.
Odense Adresse-Contoirs Efterretninger, 1846-07-16
Frankerig. Den Pariser Nationalgardes Commandeur, General Jacqueminot, er udnævnt til Pair.
Odense Adresse-Contoirs Efterretninger, 1846-07-16
Belgien. En skrækkelig Ulykke er skeet paa Nord banen, idet et Locomotiv gik udaf Skinnerne, hvorved 8 Vogne styrtede fra en høi Dæmning ned i en Tørvemose. 20 Liig ere alt udtrukne af Dyndet, men Man troer, at der er omkommet henved 90 Personer.
Odense Adresse-Contoirs Efterretninger, 1846-07-16
Sverrig. Som bekjendt har Opmærksomheden i de senere 14 Dage været henvendt paa den føromtalte Sammenkomst af høie Medlemmer af de svenske, preussiske og sachsiske Kongefamilier paa Øen Rügen. J denne Anledning beretter, Dagligt Allehaanda" for Løverdagen den 11 Julii, at Rygtet om en Formælingsplan mellem Hs. Kgl. H. Kronprindsen og den 17-aarige Prindsesse Maria Lovisa Anna, Datter af Hs. Kgl. Høihed, Prinds Carl af Preussen, vinder mere og meere Troværdighed. Hs. Maj. Dronningen og Hs. Kgl. H. Kronprindsen opholdt sig i 4 Dage paa Øen, og ankom tilbage til Malmøe allerede den 6 Julii, hvor Hs. Maj. Kongen samt Prinds Gustav ligeledes ankom nogle Timer senere. Paa Reisen den samme Dag havde Hs. Maj. paa Eiendommen Hjuleberg i Halland behaget at modtage Hs. Durchl. Hertugen af Augustenborg, der med sine to Sønner for nogle Dage siden var ankommen til Halland. - Samme Blad beretter ogsaa, at Hs. Durchl. Hertugen af Augustenborg skal staae i Underhandlinger med Ritmester Tornerhjelm om Kjøbet af Godset Stjernarp i Halland, og efter et Besøg paa dette Gods agte at reise videre op i Sverrig.
Odense Adresse-Contoirs Efterretninger, 1846-07-16
Fædrelandet. Blandinger. Om de svenske Majestæters Modtagelse i Kjøbenhavn hedder det i Berl. Tid. "Allerede tidlig i Mandags Formiddag strømmede talrige Menneskemasser ud af Toldboden til, saa at de meest befærdede Gader i Byen næsten vare øde. Flere af vore Dampskibe vare, tæt besatte med Mennesker, gaaede det svenske Dampskib i Møde paa Rheden, hvor de bragte de svenske og norske Majestæter den første danske Velkomst. Da det svenske Dampskib var saa nær, at der saluteredes fra vore i Renden liggende Krigskibe, Kastellet og Nyholm, gik Hs. Maj. Kongen, Hs. Kgl. H. Kronprindsen og de øvrige Prindser i Kongechaluppen ud til det svenske Dampskib gjennem Bommen under Mængdens vedholdende enthustastiske Hurraraab. Hs. Maj. Dronningen og Prindsesserne opholdt sig paa Landingsbroen ved Nytoldbod, indtil Hs. Majestæt kom tilbage med sine høie Gjæster, DD. MM. Kongen og Dronningen af Sverrig og Norge, Kronprindsen af Sverrig og Hertugen af Upland. Da Majestæterne seilede fra Dampskibet, lød der fra Land og fra Skibene almindelige Jubelraab, der vedvarede ligge til de stege i Land, hvor de paa det Hierteligste bleve modtagne af Hs. Maj. Dronningen og den øvrige kgl. Familie. Strax derpaa forlode Majestæterne Toldboden. J den første Vogn sad de tvende Belgien. Sverrig. Fædrelandet. BlandinKonger, i den anden de tvende Dronninger, og i den tredie de tvende svenske Prindser og derefter kom de øvrige danske Prindser og Prindsesser og derefter Følget. Hele Veien til Amalienborg ledsagedes de af Folkets Acclamation." - Videre hedder det i Berl. Tid. for i Tirsdags: "Strax efter Deres svenske Majestæters Ankomst til Amalienborg i Gaar begave de sig med begge Prindserne til Hs. Maj. Enkedronningen, forat aflægge Allerhøistsamme et Besøg, og vare derpaa til Taffels hos Hs. Maj. Kongen. Efter Taffelet begave D. D. Majestæter Kongen og Dronningen sig med deres høie Gjæster til Theatret Kl. 8 1/4. Da Hs. M. Kongen traadte ind i den kgl. Loge med Dronningen af Sverrig, og Kongen af Sverrig med Hs. Maj. Dronningen, reiste Tilskuerne sig og modtoge Majestæterne med længe vedholdende Jubelraab. Derefter opførtes de forskjellige annoncerede Dandse og "Kong Renes Datter", som de kongelige Gjæster især syntes at skjænke særdeles Opmærksomhed. Efter Forestillingens Slutning Kl. 10. gjentoges samme Jubel som ved Ankomsten. Veien fra Theatret til Amalieborg var fyldt med en stor Mængde Mennesker, der ledsagede de kgl. Vogne med Hurraraab. Bygningerne paa Veien vare tildeels illuminerede. Efter Komedien vare de kgl. Gjæster til Thee hos Hs. Maj. Kongen, udenfor hvis Palais talrige Menneskemasser vare forsamlede og vedbleve længe med enthustastiske Hurraraab at bringe den kgl. Familie sin Hylding.
Odense Adresse-Contoirs Efterretninger, 1846-07-16
J Dag har Man taget Byens Seeværdigheder i Øiesyn, og deriblandt Frue Kirke, hvor Stiftsprovst Tryde henvendte nogle Ord til Hs. M. Kongen af Sverrig, som naadigst besvarede dem, og Rosenborg Slot, hvor Liv jægerne paraderede; efter Tallet i Eftermiddag paa Christiansborg Slot gjør Man en Excursion i Byens Omegne og drikker Thee paa Bernstorf Slot, hvor en Deel af Byens Jndvaanere med de forskjellige Sangforeninger Kl. 10 ville afsynge en Sang af P. R. til Musik af Syngemester H. Rung, hvorpaa Conferentsraad H. C. Ørsted som Ordfører vil holde en Tale til Majestæterne.
Odense Adresse-Contoirs Efterretninger, 1846-07-16
Paa Onsdag Aften vil en Deel af de kgl. Skuespillere paa Frederiksborg Slot opføre for den kgl. Familie og deres kgl. Gjæster Nei, og "Adolph og Henriette."
Odense Adresse-Contoirs Efterretninger, 1846-07-16
Dampskibet "Hekla", som i Løverdags overførte DD. K. H. Kronprindsen og Prinds Ferdinand til Malmøe for at complimentere den svenske Kongefamilie, blev af den ombordværende svenske Lods sat paa Grund paa Malmøe Rev, hvorfra det først i Mandags Morges, efter at være bleven gjort flot, kunde retournere til Kjøbenhavn. Hs. K. H. Prinds Ferdinand maatte formedelst det anførte Uheld tage tilbage til Kjøbenhavn i Søndags Morges med Malmøe", hvorimod Hs. Kgl. H. Kronprindsen, som ikke vilde forlade Skibet for det blev flot, først kom tilbage Søndag Aften Kl. 9 med Dampskibet "Løven", der var sendt fra Kjøbenhavn forat overføre Høistsamme.
Odense Adresse-Contoirs Efterretninger, 1846-07-16
Theologisk Embedsexamen. H. V. St. Finsen land., H. M. Mathiassen og T. A. W. Rasmussen hand ill.
Odense Adresse-Contoirs Efterretninger, 1846-07-16
J "Weser-Zeit." skrives: "Paa Kronprindsen, af Sverrigs nærforestaaende Formæling med Prindsesse Louise af Preussen vil følge en anden, hvorved begge skandinaviske Rigers Jnteresser ville rykkes nærmere, men hvorved der ialtfald vil gives de tydske Jnteresser en Garanti for, at der ikke vil forbindes antinationale Tendentser med Prinds Frederik af Hessens Bestigelse paa Churhessens Trone.
Odense Adresse-Contoirs Efterretninger, 1846-07-16
Flyveposten har af adskillige af Unionens Passagerer erholdt Underretning om, at Jnseratet fra en Passageer i Flensburg Zeitung" er urigtigt. Tilsyneladende skeete Paaseilingen af Chicane fra begge Capitainers Side, der ikke vilde gaae af Veien for hinanden, og derved satte mange Menneskers Liv i den øiensynligste Fare. Efter at Paaseilingen var skeet, medens Unionens" Passagerer endnu trillede paa Dækket og troede sig Døden hjemfaldne, seilede Caroline Amalie ufortrødent videre, som om det Hele var en Bagatel. Kun paa den svenske norske Eskadre tænkte Man paa at redde Menneskeliv, idet alle Mand bleve pebne op paa Dækket.
Odense Adresse-Contoirs Efterretninger, 1846-07-16
Loll. Falst. A. fortæller, at Cancellieraad Fribert skal være ankommen til Fyen og navnlig opholde sig i Kjerteminde.
Odense Adresse-Contoirs Efterretninger, 1846-07-16
Overpræsident Kjærulff er vendt tilbage til Kjøbenhavn fra sin Udenlandsreise.
Odense Adresse-Contoirs Efterretninger, 1846-07-16
Den borgerlige Realskole i Randers har i det forløbne Aar været freqventeret af 119 Elever, forStørstedelen fra selve Byen.
Odense Adresse-Contoirs Efterretninger, 1846-07-16
Archivsecretair Berlien har fra det hamborgske Senat, som Erkjendtlighedstegn for hans litteraire Arbeider om Stadens Forfatning, modtaget den store Erindringsmedaille i Guld, tilligemed en Taksigelsesskrivelse. Desuden har samme Forfatter modtaget den preussiske Fortjenstmedaille for Videnskab og Kunst, fra Hs. Exc. Baron Humboldt, tilligemed Taksigelsesskrivelse fra Sidstnævnte.
Odense Adresse-Contoirs Efterretninger, 1846-07-16
Paa et Andragende fra Forstanderskabet for Reersløv og Vindinge Sogne om, at der fra Roeskilde Hovedlandevei maatte anlægges en Vei vesten for Søndermarken til Veien mellem Valdby og Kjøbenhavn, for at Passagen over Frederiksbergbakke kunde undgaaes. i glat Føre - har Kjøbenhavns Amtsraad erklæret, at den udhævede farlige Passage lettelig kunde undgaaes ved Kjørsel paa andre tilværende Veie, samt at Amtets Veivæsens Oeconomi ikke tillod Raadet for Tiden at understøtte noget nyt Veianlæg.
Odense Adresse-Contoirs Efterretninger, 1846-07-16
Slutningen om det i Landsbyen Meilbye begaaede rædsomme Mord; (see sidste Tirsdagsavis !); Fremdeles forklarede Anders Christensen: at det nok var ham vitterligt, at Mads Jensen Skjøth og Faderen stundom have været noget uenige, hvorimod det var ham ubekjendt, at det forhen har gaaet til Slagsmaal eller Voldsomheder. En Løverdag for nogle Uger siden var der Trætte imellem Fader og Søn, som saavidt vides opstod i Anledning af, at Sønnen vilde have Skjøde paa Gaarden, hvilket Faderen skal have lovet ham, men nu ikke vilde vedstaae.
Odense Adresse-Contoirs Efterretninger, 1846-07-16
Odense. Vort St. Knuds Marked i Gaar var besøgt af en talrig Mængde Mennesker, vistnok for endeel hidlokkede af det fra Morgenstunden særdeles smukke Veir. Jmidlertid lod den trykkende Varme formode, at dette ikke længe vilde holde sig, og med en Voldsomhed, som Man her i mange Aar ikke kan mindes Mage til, brød ogsaa Uveiret og Eftermiddagen løs og vedvarede i over 1 Time, medens tvende Tordenskyer stødte sammen. De af en utallig Mængde Mennesker opfyldte Gader ryddeliggjordes i et Øieblik, i hvis Sted en uhyre Vandmasse af Regn og store Hagel oversvømmede Alt og gave Gaderne næsten Udseende af en heel Søe. Paa enkelte Steder, hvor Kjelderleiligheden beboes, strømmede Vandet saa voldsomt ned, at alt Jnventarium svømmede i et Chaos mellem hinanden; især var dette værst ved Vesterport, hvor Man tilsidst maatte bryde Hul paa et Plankeværk, for at give Vandet Luft ad Aaen, til. Uveiret ledsagedes af forfærdelige Lyn og Torden, og et Under er det, at ingen Ulykke skeete de flere Steder, hvor Lynet slog ned. Vor skjønne St. Knuds Kirke var ved et af disse meget udsat for Fare, men Lynaflederen, hvis Tilværelse er fremkaldt ved frivillige Bidrag, hvortil afdøde Cancellieraad Hempel i sin Tid saavel gav Impulsen som væsentlig bidrog - optog heldigviis Straalen, som gik ned af Taarnets østre Side, saa at Kirken lykkeligviis blev ubeskadiget. Paa Markedspladsen var ogsaa Alt i den største Uorden, og Man kunde have befrygtet det Værste af de mange vælige Heste, som næsten ikke vare til at styre; men med Undtagelse af at nogle Vogne kastedes omkuld, skeete dog ingen videre Ulykke. - Man hører i Dag Klage over, at den skaarne Raps skal have liidt meget ved Uveiret, og da dette strakte sig vidt omkring, maa Man destoværre befrygte, at Sæden i det Hele taget maa have liidt betydelig Skade.
Odense Adresse-Contoirs Efterretninger, 1846-07-16
Om selve Markedet hedder det i en velvillig Meddelelse: "Det her i disse Dage afholdte St. Knuds Marked var besøgt af en talrig Mængde Mennesker; Handelen var i det Hele livlig, Landboernes Produkter, fandt prompte Afsætning til gode Priser, saaledes betaltes for uldne Dynevaar 3 Rbd. 3 Mk. a 5 Rbd. 3 Mk. pr. Stk., linned dito 26 a 36 s., Vadmel 32 a 48 s., bleget Hørlærred 24 a 28 s., ubleget dito 18 a 20 s., bleget Blaarlærred 18 a 20 sk., ubleget dito 14 a 16 s. pr. Alen. Disse Huusflidsprodukter, som størstedeels forarbeides paa Sletten", hidbringes nu i en langt mindre Qvantitet end tidligere, vel nærmest en Følge af det Opsving Landbruget i de senere Aar har taget ogsaa i hine Egne, hvilket fordrer forøget Arbeidskraft, og ikke levner Beboerne saa megen Tid som førtil at sysle med Rok og Væv. - Til Hestemarkedet havde en Deel fremmede Kjøbere indfunden sig; der betaltes for velfodrede stærke Heste 5 a 8 Aar 150 til 200 Rbd. Stk., almindelige gode unge Arbeidsheste c. 100 Rbd. Stk., gamle Heste 30 a 50 Rbd., gode Plage paa 1 a 2 Aar betaltes ligeledes med høie Priser, og Man fandt Liebhavere til alle Sorter, hvor Fordringerne ikke vare alt for overspændte. - Prisen paa Smør var 11 Rbd. 3 Mk. a 12 Rbd. pr. Fjerding og 16 a 18 Mk. pr. Halvotting, røget Flæsk 14 a 16 Mk. pr. Lpd., Boghvedegryn 7 Mk. og Byggryn 5 Mk. pr. Skp., Ost 6 a 8 Mk. pr. Lpd.